**VEDTEKTER**

##### ØRNESTEIN GÅRDSBARNEHAGE

**av juni 1991, med siste endringer p.r. 05.07.21**

**1 GENERELT**

Ørnestein Gårdsbarnehage på Madla er privateid og eies av Margrethe og Jan Kristian Vika. Barnehagen har 5 avdelinger med barn fra 0-6 år.

**2 FORMÅL**

Barnehagens formål skal gi de deltakende barn et godt og trygt miljø med vekt på lek og samvær med andre barn og voksne. Den skal sikre barna gode utviklings- og aktivitetsmuligheter i nær forståelse og samarbeid med barnas hjem, dernest å gi barna forståelsen av omsorg for, og stell av dyr.

Barnehagen er norskspråklig, og baseres på kristne grunnverdier.

Virksomheten drives i samsvar med de til enhver tid gjeldende lover og forskrifter for barnehagevirksomheten, samt de planer og vedtak som gjelder for Ørnestein Gårdsbarnehage. Barnehagen har ekstra fokus på dyr, natur og gårdstradisjoner.

**3 SAMARBEIDSUTVALGET (SU)**

**Samarbeidsutvalget** består av 5 medlemmer: 1 representant for eier, 2 representanter for foreldre og 2 representanter for de ansatte. Foreldrerepresentantene velges av foreldrerådet. Ansattes representant velges av de ansatte. Styrer kan være valgt eller delta uten stemmerett, men med tale- og forslagsrett.

Medlemmene velges for 1 år om gangen, regnet fra 1. august. SU velger selv sin leder og sekretær.

SU er beslutningsdyktig når minst 3 medlemmer er til stede. Beslutninger fattes med alminnelig flertall. Ved stemmelikhet kan lederen benytte seg av sin dobbeltstemme. Innkallelse til møte foretas av lederen med minst 7 dagers varsel.

SU skal i samarbeid med barnehagen se til at virksomheten blir drevet i samsvar med lover, forskrifter, retningslinjer, vedtekter og innenfor rammen av det tildelte budsjett.

**4 FORELDRERÅD**

Foreldrerådet består av foreldre til alle barn i barnehagen. Rådet skal fremme samarbeid mellom hjem og barnehage.

Møter for foreldrerådet (foreldremøte) avholdes 2 ganger i året. I foreldrerådet avgis en stemme pr. Barn. Foreldrerådet er beslutningsdyktig ved de fremmøtte medlemmene, og treffer sine vedtak med simpelt flertallsvedtak. Alle avgjørelser av prinsipiell ikke- økonomisk betydning eller av viktighet, kan treffes av foreldrerådet.

**5 TAUSHETSPLIKT**

Personalet, de som sitter i SU og foreldrerådsrepresentantene har taushetsplikt, jfr. "Lov om barnehage" §44 og §13 til 13f i Forvaltningsloven. De skal underskrive taushetsløfte som skal oppbevares i arkivet.

**6 OPPTAK AV BARN**

Styrer har ansvar for opptaket. Tildeling av plasser skal foregå i samråd med eier og i samarbeid med Stavanger kommune. Søknadsfrist for fellesopptaket er 1. mars.

Det skal betales forskudd på lik en måneds betaling samtidig ved aksept av plass. Dette blir tilbakebetalt dersom plassen blir sagt opp innen oppsigelsesfristen.

Barn som tildeles plass i barnehagen beholder plassen til det når skolepliktig alder, dersom ikke annet avtales.

Opptakskrets: 1. Madla, Stokka, Sunde og Kvernevik.

 2. Stavanger Kommune.

Opptakskriterier: 1. Barn med funksjonshemming (jf. Lov om barnehager § 18)

 2. Barn som det er fattet vedtak om etter lov om barneverntjenester §§ 4-12 og 4-4 annet og fjerde ledd (jf. Lov om barnehager § 18).

 3. Eier kan prioritere barn om de finner det hensiktsmessig, for eks. nær familie, av humanitære grunner, familier i krise o.l

 4. Søsken av barn som går i barnehagen.

 5. Barn som har søkt vår barnehage som førsteprioritet til hovedopptaket. 6. Ventelisten / Søknadsdato.

**7 FORSIKRING.**

Barna er forsikret igjennom vår avtale med PBL i forsikringsselskapet IF. Forsikringen heter: Barneulykke heltid. Den gjelder for hele døgnet også utenfor barnehagetiden så lenge barnet har plass i barnehagen.

**8 OPPSIGELSE**

**Utmelding av barnehagen skal skje med 3 måneders skriftlig varsel til styrer**. Sluttdato kan ikke være i tidsrommet 01.05. - 15.08.

Bestemmelsen er tatt for at barna skal bli kjent med personalet og bli trygg i barnehagen før personalet avvikler sin sommerferie. Dette betyr at utmelding som skjer etter 01.02, ikke regnes som gjeldene før 15.08., og foreldrene er selv økonomisk ansvarlig for barnehageplassen i perioden 01.05 - 15.08.

**9 ANSETTELSER**

Barnehagens eier foretar ansettelse av personalet i samråd med styrer. Samarbeidsutvalget (SU) har uttalerett.

**10 INNKREVING AV FORELDREBETALING**

Barnehagen følger kommunale satser. Det er mulig å søke om søskenmoderasjon. Informasjon om dette finnes i Stavanger Kommunens nettside om pris og betaling for barnehageplass.

Vi fakturerer forskuddsvis med forfall den første i hver måned. Det vil si at det som betales 1. i mnd gjelder for perioden 15. i samme mnd til 15 i kommende mnd.

Barnehagebetalingen tilbyr avtalegiro som betalingsordning. Fakturagebyr kr 0,-

Barnehage krever fakturagebyr på alle fakturaer som sendes i posten eller leveres manuelt. Fakturagebyret er kr 50,-

Ved manglende betaling vil det bli sendt ut purring med inkassovarsel. Ved purring vil betaler bli belastet med kr 50,- i gebyr. Videre mangel på foreldrebetaling kan medfører til at barnet mister plassen med øyeblikkelig virkning.

Overflytting /opptak til andre barnehager vurderes ikke ved manglende foreldrebetaling

**Matpenger**: Barnehagen serverer lunsj alle dager, knekkebrød og frukt på ettermiddagene. Til å dekke kostnadene av disse måltidene betales det kr. 350,- per måned.

**11 INTERNKONTROLL**

Barnehagen har utarbeidet en internkontroll som har til hensikt å sikre kvalitet av helse, miljø og sikkerhet for barn og ansatte i barnehagen. Dette er i tråd med § 9 i "Lov om barnehager".

Styrer har ansvar for å påse at bestemmelsene i barnehageloven etterfølges. Internkontrollperm for helse- miljø- og sikkerhets arbeid er utarbeidet for barnehagen.

Internkontrollsystemet gjennomgås med alle nyansatte. Eier har ansvar for at internkontrollsystemet oppdateres.

Barnehagen er knyttet opp til PBL HMS, et verktøy for helse- miljø- og sikkerhetsarbeid.

**12 AREALUTNYTTING**

Barnehagens leke- og oppholdsareal pr. barn oppfyller den veiledende normen i "Lov om Barnehager" som er 4 m² for barn over 3 år og 5 m² for barn under 3 år innendørs.

**13 DRIFT**

Ordinær åpningstid vil være fra 07.30 - til 16.30.

Alle barn skal ha minst 4 uker ferie i løpet av barnehageåret. I skolens sommerferie skal 3 uker tas ut sammenhengende.

Barnehagen holdes stengt på personalets 5 planleggingsdager, som varsles i god tid.

Barnehagen har stengt julaften, nyttår og onsdag før skjærtorsdag.

*Utarbeidet av Margrethe og Jan Kristian Vika i samarbeid med styrer*